**Hei alle skolestartere og foreldre/foresatte!**

Her kommer litt informasjon om oppstart på SFO:

Vi starter opp tirsdag 30. juli. I skolens ferie har vi åpent fra 7.30- 16.30

1.trinn møter i bygget til SFO og 1. trinn (der dere møtte opp på førskoledagen).

De første ukene på SFO blir brukt til å bli godt kjente. Barna skal bli trygge på de voksne og vi skal bli kjent med barna. Barna skal også komme inn i rutinene og finne seg til rette. Derfor er det ingen aktiviteter i august. Fra og med september får dere månedsplan, denne legges ut på hjemmesiden og som ranselpost.

Tirsdag 13. august, lager vi en pysjamasfest. Barna kan kle seg i pysjamas hvis de ønsker og vi lager god mat, ser film, leker og koser oss. Barna kan ta med en bamse hvis det er ønskelig 😊

29. juli og 14 august er det planleggingsdag, da er SFO stengt.

**Ta med:**

* Sunn niste til ett måltid
* Vannflaske
* Skift
* Klær etter vær
* Innesko
* Badetøy og håndkle (vannlek hvis fint vær)
* Skolesekk eller tursekk

Vi gleder oss veldig til å treffe dere i august 😊 I mellomtiden kan dere besøke skolegården, treffe andre som skal gå i samme klasse og snakke positivt om klassen og SFO. Dette hjelper barna til å bli trygge.

Hilsen alle oss på Hellemyr SFO